dumadalong palagi sa mga lipunan at siyay tinitiis doon kailan mat kasama ang kaniyang pamangkin, si paulita gomez, maganda at mayamang binibini, ulila sa amat ina, na kinukupkop ni aling victorina. nang tumanda na ang aling victorinang ito ay nag asawa sa isang kulang palad na ang pangalan ay. tiburcio de espadana, at sa mga sandaling ito na nakikita natin siya ay may labing limang taon nang kasal, ang buhok ay postiso at ang kalahati ng kagayakan ay ayos taga europa. sa dahilang ang kaniyang boong hangad sapol ng magkaasawa ay ang mag anyong europea, sa tulong ng ilang mahalay na kaparaanan, ay nahulog ding unti unti ang kaniyang ayos sa isang anyong, sa kasalukuyan, kahit na magtulong si quatrefages at si virchow ay hindi mawawatasan kung sa aling lahing mga kilala siya maihahalo.